b'\n_START_ARTICLE_\nSouthern University\n_START_SECTION_\nHistorie og utvikling\n_START_PARAGRAPH_\nSouthern University ble grunnlagt i New Orleans av bl.a Pinckney Benton Stewart Pinchback \xe2\x80\x93 USAs f\xc3\xb8rste afroamerikanske guvern\xc3\xb8r \xe2\x80\x93 i 1880 som et s\xc3\xa5kalt svart college \xc2\xabfor the education of persons of color\xc2\xbb. Dette f\xc3\xb8rste l\xc3\xa6restedet flyttet siden til Baton Rouge og ble Southern University and A&M College (SUBR)._NEWLINE_I 1890 ble SUBR et land-grant-universitet, og er siden 1974 en del av Southern University System. Southern University Law Center ble grunnlagt i Baton Rouge i 1947, som f\xc3\xb8lge av en rettssak hvor den svarte studenten Charles J. Hatfield, III gikk rettens vei for \xc3\xa5 f\xc3\xa5 innpass ved en jus-skole i Louisiana._NEWLINE_SUNO ble \xc3\xa5pnet i New Orleans 1956 som en underavdeling av SUBR. I 1967 \xc3\xa5pnet den siste campusen \xe2\x80\x93 SUSLA i Shreveport. Dette er en forberedelsesskole for h\xc3\xb8yere grads studier ved de to andre l\xc3\xa6restedene. Fra 1978 fikk SUSLA gi lavere grad i medisinsk laborantfag, og tilbyr flygerutdanning ved Aerospace Technology Center._NEWLINE_Siden 2001 har universitetet ogs\xc3\xa5 sitt eget kooperative landbrukskontor (Agricultural Research and Extension Center)._NEWLINE_Orkanen Katrina rammet SUNO hardt, og studenttallet ved hele Southern University System falt med nesten 1.500 i 2005. I ettertid har derimot aktiviteten blitt gjenopptatt p\xc3\xa5 niv\xc3\xa5et f\xc3\xb8r orkanen, og s\xc3\xb8knadstallene ved l\xc3\xa6restedene er stigende.\n_START_SECTION_\nStudentforhold\n_START_PARAGRAPH_\nHele 87,9% av studentene er afroamerikanere, mens de \xc3\xb8vrige stort setter hvite. Det er meget f\xc3\xa5 hispanics og asiater ved SU. Ellers ga Orkanen Katrina en dramatisk nedgang i studenttallet i 2005, men dette ble forbig\xc3\xa5ende._NEWLINE_Ved SUBR var det 8\xc2\xa0619 studenter og 546 vitenskapelig ansatte i 2006, og skolepengene var samtidig p\xc3\xa5 US$ 3\xc2\xa0666 for de studentene som er hjemh\xc3\xb8rende i delstaten Louisiana._NEWLINE_Ved SUNO var det 5\xc2\xa0000 studenter i 2006, og skolepengene var samtidig p\xc3\xa5 US$ 2\xc2\xa0990 for studenter fra delstaten._NEWLINE_SUSLA har om lag 1\xc2\xa0800 studenter. Southern University Law Center hadde 487 studenter i 2007, og 70 vitenskapelig ansatte. Skolepengene var samtidig US$ 6\xc2\xa0611 for lokale Louisiana-studenter, og US$ 11\xc2\xa0211 for andre studenter.'